ŠIAULIŲ MIESTO SAVIVALDYBĖS MERAS

POTVARKIS

DĖL ŠIAULIŲ MIESTO SAVIVALDYBĖS MERO 2023 M. SPALIO 10 D. POTVARKIO NR. M-976 „DĖL KONKURSO GAUTI LEIDIMĄ PREKIAUTI (TEIKTI PASLAUGAS) SAVIVALDYBĖS VIEŠOSIOSE VIETOSE ĮRENGTUOSE KIOSKUOSE, PAVILJONUOSE IR NESTACIONARIOSIOSE LAUKO KAVINĖSE NUOSTATŲ PATVIRTINIMO“ PAKEITIMO

2023 m. lapkričio 27 d. Nr. M-1200

Šiauliai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Prekybos ir paslaugų teikimo Šiaulių miesto viešosiose vietose taisyklių, patvirtintų Šiaulių miesto savivaldybės tarybos 2019 m. liepos 4 d. sprendimo Nr. T-284 „Dėl Prekybos ir paslaugų teikimo Šiaulių miesto viešosiose vietose taisyklių patvirtinimo“ 1 punktu, 7 punktu, Vietinės rinkliavos už leidimo prekiauti ir teikti paslaugas Šiaulių miesto viešosiose vietose išdavimą nuostatų, patvirtintų Šiaulių miesto savivaldybės tarybos 2018 m. rugsėjo 6 d. sprendimo Nr. T-288 „Dėl Vietinės rinkliavos už leidimo prekiauti ir teikti paslaugas Šiaulių miesto viešosiose vietose išdavimą nuostatų patvirtinimo“ 1 punktu, 61 punktu,

pakeičiu Konkurso gauti leidimą prekiauti (teikti paslaugas) savivaldybės viešosiose vietose įrengtuose kioskuose, paviljonuose ir nestacionariosiose lauko kavinėse nuostatus, patvirtintus Šiaulių miesto savivaldybės mero 2023 m. spalio 10 d. potvarkiu Nr. M-976 „Dėl Konkurso gauti leidimą prekiauti (teikti paslaugas) savivaldybės viešosiose vietose įrengtuose kioskuose, paviljonuose ir nestacionariosiose lauko kavinėse nuostatų patvirtinimo“:

1. Pakeičiu 12.7 papunktį ir jį išdėstau taip:

„12.7. privalomų pateikti konkursinių dokumentų pateikimo, naudojantis Savivaldybės interneto platforma, atmintinė (instrukcija) (įskaitant ir instrukciją, kaip Konkurso dalyvis gali užšifruoti konkursinį pasiūlymą (užšifruojamas pasiūlymo dokumentas – paraiška, kurioje nurodytas siūlomas mokėti vietinės rinkliavos dydis);“

2. Pakeičiu 15 punktą ir jį išdėstau taip:

„15. Paraiška ir reikalaujami dokumentai turi būti parengti lietuvių kalba ir užpildyti kompiuteriu. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas Konkurso dalyvio ar jo įgalioto asmens parašu. Paraiška turi būti pasirašyta kvalifikuotu elektroniniu parašu ir teikiama kaip atskiras dokumentas.“

3. Pripažįstu netekusiais galios:

3.1. 15.1 papunktį;

3.2. 15.2 papunktį.

4. Pakeičiu 16 punktą ir ją išdėstau taip:

„16. Teikiant konkursinį pasiūlymą, elektroniniu parašu pasirašyta Paraiška turi būti užšifruota, naudojant šifravimo metodą įvedant slaptažodį (rekomenduotina naudoti mažiausiai 12 simbolių slaptažodį, kurį sudarytų bent viena didžioji raidė, bent vienas skaičius ir bent vienas specialusis simbolis). Konkursinį pasiūlymą sudaro Konkurso dalyvio per savitarnos platformą mano.siauliai.lt pateiktų duomenų ir skaitmeninių dokumentų kopijų visuma (Komisija pasilieka sau teisę pareikalauti dokumentų originalų). Paraiška ir kiti dokumentai teikiami vienai Konkurso skelbime nurodytai Konkurso objekto prekybos (paslaugų teikimo) vietai (teritorijai). Konkursinį pasiūlymą turi sudaryti šie dokumentai:“

5. Pakeičiu 16.2 papunktį ir jį išdėstau taip:

„16.2. įrengtame Konkurso objekte planuojamas prekybos (paslaugų teikimo) asortimentas (rūšis) (jei planuojama, gali būti nurodytos ir kitos papildomos paslaugos) ir kita reikalinga informacija;“

6. Pakeičiu 21 punktą ir jį išdėstau taip:

„21. Pasibaigus paraiškų ir kitų konkursinių dokumentų pateikimo terminui, Komisija ne vėliau kaip tą pačią darbo dieną atvirame komisijos posėdyje (apie kurio datą, laiką ir vietą buvo pranešta Konkurso skelbimo tekste) pradeda el. vokų atplėšimo (atvėrimo) procedūrą. Konkurso dalyvis, pateikęs konkursinius dokumentus, slaptažodį, kuriuo iššifruojama per savitarnos portalą gauta Paraiška, turi pateikti Komisijai ne vėliau kaip per 20 min. nuo Komisijos posėdžio pradžios vienu iš šių būdu (pasirinktinai):“

7. Pakeičiu 22 punktą ir jį išdėstau taip:

„22. Jei Konkurso dalyvis nepateikia slaptažodžio Nuostatų 21 punkte nustatyta tvarka arba su pateiktu slaptažodžiu negalima iššifruoti Paraiškos, visi konkursiniai dokumentai atmetami ir nenagrinėjami.“

8. Pakeičiu 22 punktą ir jį išdėstau taip:

„31. Konkurso dalyvis, kuris mano, kad Komisija savo veiksmais ir sprendimais pažeidė jo teisėtus interesus, gali pareikšti pretenziją dėl Konkurso rezultatų. Gavus pretenziją, kol pretenzija nebus išnagrinėta ir kol nebus pateiktas atsakymas į ją, jokie kiti sprendimai dėl Konkurso nepriimami. Pretenziją Komisijai galima pateikti el. paštu ekonomika@siauliai.lt arba kitu, Konkurso skelbime nurodytu el. pašto adresu per 5 darbo dienas (imtinai) nuo informacijos apie Konkurso rezultatus paskelbimo Savivaldybės interneto svetainėje dienos. Pretenzija, pateikta praleidus nustatytą terminą, grąžinama ją pateikusiam dalyviui.“

9. Pakeičiu 1 priedą ir išdėstau jį nauja redakcija (pridedama)

Savivaldybės meras	Artūras Visockas